CELEX: C2006/178/35
Language: sl
Date: 2006-07-29 00:00:00
Title: Zadeva C-221/06: Predlog za sprejetje predhodne odločbe, ki ga je vložilo Verwaltungsgerichtshof (Avstrija)  15. maja 2006  — Mestna občina Frohnleiten in Občinski obrat Frohnleiten (GmbH) proti Zveznemu ministru za kmetijstvo, gozdarstvo, okolje in vodno gospodarstvo

29.7.2006   
            
            
               SL
            
            
               Uradni list Evropske unije
            
            
               C 178/22
            
         Predlog za sprejetje predhodne odločbe, ki ga je vložilo Verwaltungsgerichtshof (Avstrija) 15. maja 2006 — Mestna občina Frohnleiten in Občinski obrat Frohnleiten (GmbH) proti Zveznemu ministru za kmetijstvo, gozdarstvo, okolje in vodno gospodarstvo
   (Zadeva C-221/06)
   (2006/C 178/35)
   Jezik postopka: nemščina
   Predložitveno sodišče
   Verwaltungsgerichtshof
   Stranke v postopku v glavni stvari
   
      Tožeča stranka: Mestna občina Frohnleiten in Občinski obrat Frohnleiten (GmbH)
   
      Tožena stranka: Zvezni minister za kmetijstvo, gozdarstvo, okolje in vodno gospodarstvo
   Vprašanje za predhodno odločanje
   Ali so členi 10, 12, 23, 25, 49 oziroma 90 ES v nasprotju z nacionalnimi predpisi o taksah, ki za odlaganje odpadkov na deponiji določajo takso (prispevek za stara bremena), vendar določajo oprostitev plačila te takse za odlaganje odpadkov, ki so dokazljivo nastali med varovanjem ali sanacijo onesnaženih površin (sumljivih površin ali starih bremen), če so bile površine (sumljive površine ali stara bremena) vpisane v uradne registre, predvidene v zakonu (kataster sumljivih površin ali knjiga starih bremen), pri čemer se lahko v te registre vpiše le površine v notranjosti države, tako da je oprostitev takse mogoča le za odlaganje odpadkov, ki izvirajo iz sumljivih površin ali starih bremen v notranjosti države?